Independent Theater Hungary

Rendszerbontók
2026-02-06 19:00 - 20:30 (Europe/Budapest) | Füszi, Páva u. 30, Budapest, Hungary
Sándor szabad filmrendező szeretne lenni, de a kelet-európai diktatúra, amiben él, beleszól abba, hogy miről készíthet filmet. Továbbá nemcsak szakmai életét határozza meg a pártpolitika, hanem magánéletében, társas kapcsolataiban is teret nyer, sőt, még a hálószobájába is befurakszik.
Mit tehet egy művész, akit a megfélemlítés eszközével évtizedekre magához láncol az elnyomó rendszer? És mit tehet a boldogulásért egy kisebbség, amely papíron nem is létezik?
Vigyázat! A Rendszerbontók előadás nyomokban hozzájárul történelmi ismereteink bővítéséhez. Megnyugodhatunk, ez a sztori sem lesz benne a tankönyvekben. Ugyanakkor szükséges ahhoz, hogy szembe nézhessünk közös múltunkkal, jelenünkkel és tovább tudjunk lépni.
Az előadásban megjelenő személyek és események fikciósak, ugyanakkor a bemutatott történetek jelentős része megtörtént. Az előadás megszületését valós személyek inspirálták, akiknek a küzdelmei tiszteletet érdemelnek.
Író: Balogh Rodrigó, Illés Márton
Rendező: Balogh Rodrigó
Játsszák: Csányi Dávid, Fenyvesi Krisztina, Szegedi Tamás András
Dramaturg: Bogya Tímea Éva
Segédrendező: Lakatos Lucia
Zenei szerkesztő: Varga Dávid
Fényterv: Nagy Ferenc
Technika: Szegedi Szilard
Magyar-Romani fordítás: Buzás-Hábel Géza
Magyar-német lektorálás: Gagyi Ádám
Az előadás nyíltan foglalkozik a szexualitással. Megtekintése 18 éven aluliaknak nem ajánlott a hazai jogszabályok szerint.
A színdarab és az előadás Bernáth Gábornak, az Állambiztonsági Szolgálatok Történeti Levéltárában folytatott kutatásainak eredményeit dolgozza fel.
Köszönet az ERIAC-nak a színdarab és az előadás létrejöttének támogatásáért, illetve a Chapati Design Berlin-nek a csodálatos jelmezekért!
